Pilvelumestuse-auk
Pilvelumestusauk (ingl hole-punch cloud, fallstreak hole) on atmosfäärinähtus, mis tekib siis, kui pilved koosnevad allajahtunud veepiisakestest, mille temperatuur on –20...–30 °C. Kui atmosfääris tekib mingi häiring, näiteks lendab lennuk pilvekihist läbi, võib aerodünaamilise rõhulanguse tõttu moodustuda palju jääkristalle, mis võivad seejärel vallandada doominoefekti, nii et allajahtunud veepiisakesed külmuvad kohe jääkristallideks kuni teatud kauguseni häiringust. Tekkinud jääkristallid langevad sajujoontena pilvekihist välja ning tekib auk.